Planer og drift 2017/2018

PLAN FOR DRIFT OG AKTIVITER FOR 2017/2018

Styret er ansvarlig for at det avholdes 5 terminfestede spesialutstillinger (Nord Norge, Bergen, Kristiansand, Drammen og Trondheim).  
Alle spesialene er lagt til helger med NKK utstillinger.  
 Også i 2017 er det terminfestet at klubben avholder en dobbelutstilling med Norsk Basenji klubb 26-27.08.17, denne vil også avholdes i Drammen. I 2018 vil dobbelt utstillingen med Norsk Basenji klubb avholdes i Kristiansand området.  
Dette er en utstilling hvor representanter fra NLBK må være tilstede og være behjelpelig hele helgen, ikke bare på "vår" dag.

Mestvinnerlisten vil bli oppdatert 3 ganger pr år.

Styret har et ønske om at klubbens medlemmer skal sende inn resultater fra vann, bruks og lydighet, slik at vi kommer i gang med mestvinnerlister også her.

Styret ønsker tilbakemelding fra regionene for å høre hva de ønsker for å øke aktivitetene rundt om i landet.

Vi vil fortsette å søke etter regionkontakter til de regioner som mangler det. Her blir vi nødt til å få hjelp fra medlemmene.

Utenlands kontakten opprettholdes og representanter fra NLBK vil delta på The International Leonberger Unions årlige møte.

Leonytt vil fortsette å sendes ut til alle medlemmer med 2 nr. i året.